Miturut spiritualis sing uga Ketua Pusat Lembaga Kebudayaan Jawi Jatim, Totok Widiarto, Kecamatan Porong kuwi dhek biyene pusate Kerajaan Jenggala, pecahane Kerajaan Kahuripan sing diprentah dening Raja Airlangga. Kagungan putra telu yaiku Dewi Kilisuci, Lembu Amiluhur, lan Lembu Amiseno. Putra loro lanang rebutan kekuasan, dening ramane kraton banjur dipara dadi loro. Daha dipasrahake marang Lembu Amiluhur lan Jenggala dipasrahake Lembu Amiseno (sing kratone ing Porong).